title: A Bizottság (EU) 2021/547 végrehajtási rendelete (2021. március 29.) az (EU) 2019/1715 végrehajtási rendeletnek az ADIS és az EUROPHYT létrehozására és használatára, az elektronikus állategészségügyi bizonyítványok, hatósági bizonyítványok, állategészségügyi/hatósági bizonyítványok és kereskedelmi okmányok kiállítására, az elektronikus aláírások használatára és a TRACES működésére vonatkozó eljárások tekintetében történő módosításáról, valamint a 97/152/EK határozat hatályon kívül helyezéséről (EGT-vonatkozású szöveg)

text:
                  2021.3.30.

                  HU

                  Az Európai Unió Hivatalos Lapja

                  L 109/60

         A BIZOTTSÁG (EU) 2021/547 VÉGREHAJTÁSI RENDELETE
         (2021. március 29.)
         az (EU) 2019/1715 végrehajtási rendeletnek az ADIS és az EUROPHYT létrehozására és használatára, az elektronikus állategészségügyi bizonyítványok, hatósági bizonyítványok, állategészségügyi/hatósági bizonyítványok és kereskedelmi okmányok kiállítására, az elektronikus aláírások használatára és a TRACES működésére vonatkozó eljárások tekintetében történő módosításáról, valamint a 97/152/EK határozat hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 51. cikkére,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre (2) („Állategészségügyi rendelet”) és különösen annak 23. cikke első bekezdésének b)–f) pontjára, 30. cikke (1) bekezdése b) pontjának ii. alpontjára és 35. cikke első bekezdésének c) pontjára,
         tekintettel a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló, 2016. október 26-i (EU) 2016/2031 európai parlamenti és tanácsi rendeletre (3) és különösen annak 104. cikke első bekezdésének a), b) és c) pontjára,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (4) (a hatósági ellenőrzésekről szóló rendelet) és különösen annak 58. cikke első bekezdésének a) pontjára, 90. cikke első bekezdésének f) pontjára, 102. cikke (6) bekezdése első albekezdésének a) és b) pontjára, 103. cikkének (6) bekezdésére és 134. cikke első bekezdésének a)–d) és g) pontjára,
         mivel:

                     (1)

                     Az (EU) 2019/1715 bizottsági végrehajtási rendelet (5) megállapítja a hatósági ellenőrzések információkezelési rendszerének (IMSOC) és a rendszer elemeinek, nevezetesen az élelmiszer- és takarmánybiztonsági riasztási rendszerrel kapcsolatos eljárást, illetve az igazgatási segítségnyújtási és együttműködési eljárást végrehajtó rendszernek (iRASFF), az állatbetegségekre vonatkozó információk bejelentésére és az azokra vonatkozó jelentéstételre szolgáló rendszernek (ADIS), a növényekben és növényi termékekben található károsítók tagállamok területén való jelenlétének hivatalos megerősítéséről szóló értesítések küldésére szolgáló rendszernek (EUROPHYT) és az adatok, információk és dokumentumok megosztására szolgáló kereskedelem-ellenőrzési és szakértői rendszernek (a továbbiakban: TRACES) a működésére vonatkozó szabályokat. Megállapítja az ezen elemek közötti szükséges kapcsolatokra vonatkozó szabályokat is.

                     (2)

                     Megállapítja továbbá az ADIS működését biztosító hálózat létrehozására, valamint az állatbetegségek uniós szintű bejelentése és az uniós szintű jelentéstétel céljából a bejelentési és jelentéstételi régiók jegyzékbe vételére vonatkozó szabályokat.

                     (3)

                     Annak biztosítása érdekében, hogy a tagállamok egységesen használják az ADIS-t, az (EU) 2020/2002 bizottsági végrehajtási rendelet (6) megállapítja a betegségekre vonatkozó uniós szintű bejelentések és az uniós szintű jelentéstétel céljából az említett rendszerbe bevezetendő adatok formátumára és szerkezetére, a jelentéstétel formátumára és a jelentéstételi eljárásra, valamint a bejelentések és a jelentéstétel határidejére és gyakoriságára vonatkozó szabályokat.

                     (4)

                     Az (EU) 2019/1715 végrehajtási rendeletbe bele kell foglalni az uniós szintű bejelentések (EU) 2020/2002 végrehajtási rendeletnek megfelelő benyújtása és az uniós szintű jelentéstétel említett rendeletnek megfelelő megtétele tekintetében az ADIS-hálózat kapcsolattartó pontjaira vonatkozó közös szabályokat. Az uniós adatvédelmi szabályoknak való megfelelés érdekében ezeknek a szabályoknak a személyes adatok ADIS-ben való tárolásának maximális időtartamára vonatkozó rendelkezéseket is tartalmazniuk kell.

                     (5)

                     E rendeletnek továbbá meg kell határoznia az ADIS és a TRACES közötti azon kapcsolatokra vonatkozóan az (EU) 2019/1715 végrehajtási rendeletbe foglalandó szabályokat, amelyekkel biztosítható az uniós szintű bejelentésekre vonatkozó releváns adatok két rendszer közötti automatikus megosztása vagy mindkét rendszerben való rendelkezésre bocsátása, valamint a hálózat tagjai releváns információkkal való ellátása.

                     (6)

                     Az (EU) 2019/1715 végrehajtási rendelet szabályokat állapít meg a tekintetben, miként kell a TRACES rendszert használni a más tagállamokból vagy harmadik országokból származó növényeknek, növényi termékeknek és egyéb anyagoknak a károsítók behurcolása vagy terjesztése szempontjából közvetlen veszélyt jelentő szállítmányaira vonatkozó észlelési értesítések EUROPHYT észlelési hálózathoz történő elküldésére. Előírja, hogy az Unióban forgalmazott szállítmányokra vonatkozó észlelési értesítéseket az EUROPHYT észlelési hálózat kapcsolattartó pontja küldi el, míg az Unióba beléptetett szállítmányokra vonatkozó észlelési értesítéseket az adott szállítmány tekintetében határozatot hozó növényegészségügyi hatósági tisztviselő küldi el.

                     (7)

                     mivel az Unióban forgalmazott növények, növényi termékek és egyéb anyagok észlelt szállítmányaira vonatkozó értesítések az áruk meg nem felelésére vonatkozó azon értesítések körébe tartoznak, amelyekre az (EU) 2017/625 rendelet vonatkozik, és amelyeket az iRASFF-ben kell megosztani a riasztási és együttműködési hálózat kapcsolattartó pontjai között, az említett észlelt szállítmányokra vonatkozó értesítést az iRASFF-ben kell megtenni.

                     (8)

                     Annak további biztosítása érdekében, hogy az iRASFF-et az Unióban forgalmazott növények, növényi termékek és egyéb anyagok olyan nem megfelelő szállítmányaira vonatkozó értesítések cseréjére is használják, amelyek kockázatot jelenthetnek a növények egészségére, helyénvaló átfogalmazni a „meg nem felelésről szóló értesítés” fogalmának az (EU) 2019/1715 végrehajtási rendeletben megállapított meghatározását.

                     (9)

                     Ezzel párhuzamosan az (EU) 2019/1715 végrehajtási rendeletben meghatározott „kockázat” fogalmával kapcsolatos félreértések elkerülése érdekében törölni kell ezt a fogalommeghatározást, helyette ki kell igazítani az iRASFF-ben megteendő egyes értesítésekre vonatkozó fogalommeghatározásokat, és ezekben a fogalommeghatározásokban kell egyértelművé tenni a különböző kockázati kategóriákat.

                     (10)

                     Hasonlóképpen az (EU) 2019/1715 végrehajtási rendeletben szereplő „élelmiszercsalás elleni hálózat” és „élelmiszercsalásról szóló értesítés” meghatározott fogalmaival kapcsolatos félreértések elkerülése, valamint az (EU) 2017/625 rendelet hatályának e meghatározott fogalmakban történő jobb tükrözése érdekében ezeket a meghatározott fogalmakat „csalás elleni hálózat”, illetve „csalásról szóló értesítés” megnevezéssel kell illetni, és ennek megfelelően ki kell igazítani az (EU) 2019/1715 végrehajtási rendelet élelmiszercsalással kapcsolatos rendelkezéseit.

                     (11)

                     Az (EU) 2019/1715 végrehajtási rendelet azt is előírja, hogy az Unióba beléptetett észlelt szállítmányokra vonatkozó információknak tartalmazniuk kell a növényegészségügyi hatósági tisztviselő által az (EU) 2017/625 rendelet 55. cikkének (2) bekezdésével és 56. cikkével összhangban a közös egészségügyi beléptetési okmányban (a továbbiakban: KEBO) rögzített információkat, az észlelt szállítmányokkal kapcsolatban hozott intézkedésekre vonatkozó további információkat és az elrendelt karanténra vonatkozó információkat.

                     (12)

                     Mivel a KEBO tartalmazza az észlelt szállítmányokkal kapcsolatban hozott intézkedésekre vonatkozó információk rögzítésére szolgáló rovatokat, beleértve azokat az eseteket is, amikor karantént rendeltek el, nem szükséges ugyanezen információkkal a TRACES-ben is észlelési értesítést benyújtani. Fel kell tehát oldani az ugyanazon információt tartalmazó észlelési értesítés TRACES-ben való benyújtására vonatkozó kötelezettséget, és helyette elő kell írni az észlelési adatoknak a KEBO-ban való rögzítésére vonatkozó kötelezettséget.

                     (13)

                     Továbbá, mivel az Unióba beléptetett vagy az Unióban forgalmazott szállítmányokra vonatkozóan az (EU) 2017/625 rendelet 1. cikke (2) bekezdésében említett szabályoknak való meg nem felelést vagy a TRACES-ben, vagy az iRASFF-ben kell bejelenteni, az (EU) 2019/1715 végrehajtási rendeletből törölni kell az EUROPHYT észlelési értesítésekre vonatkozó rendelkezéseket.

                     (14)

                     Az (EU) 2019/1715 végrehajtási rendelet megállapítja az elektronikus KEBO-k használatára, valamint az Unióba beléptetett állat- és áruszállítmányok elektronikus bizonyítványainak kiállítására vonatkozó szabályokat. E szabályok az elektronikus aláírási képesség megadásához magas megbízhatósági szintet foglalnak magukban a bizonyítványt kiállító tisztviselők személyazonosságának ellenőrzésével kapcsolatban, valamint az elektronikus aláírásra vonatkozóan megbízható harmadik fél által generált minősített elektronikus időbélyegző alkalmazását írják elő.

                     (15)

                     A tapasztalat azt mutatja, hogy nincs szükség ezekre a magas megbízhatósági szintekre, mivel a TRACES-be, a tagállam nemzeti rendszerébe, a harmadik ország vagy nemzetközi szervezet elektronikus tanúsítási rendszerébe történő bejelentkezést megelőző hitelesítési mechanizmus kellő bizonyosságot nyújt az aláíró közölt személyazonossága tekintetében. Időbélyegzésre sincs szükség. A rendszereken belüli és azok közötti biztonságos adatáramlás, valamint az adatok helyes időjelzésének, sértetlenségének és helyességének megbízható bizonyítására szolgáló minősített elektronikus bélyegző alkalmazása elegendő garanciát nyújt az adatok bármilyen későbbi módosításának észlelhetőségére.

                     (16)

                     E rendeletnek ezért olyan módosításokat kell bevezetnie az (EU) 2019/1715 végrehajtási rendeletbe, amelyek a 910/2014/EU európai parlamenti és tanácsi rendelettel (7) összhangban lehetővé teszik a hatósági állatorvosok, a hatósági növényegészségügyi tisztviselők és a bizonyítványt kiállító tisztviselők számára, hogy az elektronikus KEBO-kban és bizonyítványokban alacsonyabb biztonsági szintű azonosítást biztosító és időbélyegzők rögzítése nélküli elektronikus aláírásokat használjanak.

                     (17)

                     E rendeletnek emellett tartalmaznia kell azon elektronikus bizonyítványok vagy kereskedelmi okmányok kiállítása tekintetében az (EU) 2019/1715 végrehajtási rendeletben foglalt szabályok módosításait, amelyek az (EU) 2016/429 rendelet 150. cikke, 161. cikkének (5) bekezdése, 167. cikkének (4) bekezdése, 217. cikke és 223. cikkének (5) bekezdése értelmében a tagállamok között szállított állatok és bizonyos áruk szállítmányait, a 142/2011/EU bizottsági rendelet (8) 17. cikke értelmében az Unión belül szállított, egyes nem emberi fogyasztásra szánt állati melléktermékek és a belőlük származó termékek szállítmányait, valamint az (EU) 2016/2031 rendelet 100. cikkének (5) bekezdése és 101. cikkének (6) bekezdése értelmében az Unióból kivitt, illetve újrakivitt növények, növényi termékek és egyéb anyagok szállítmányait kísérik. Ezeknek a szabályoknak hasonlóknak kell lenniük az Unióba beléptetett állat- és áruszállítmányok elektronikus bizonyítványainak kiállítására vonatkozó szabályokhoz.

                     (18)

                     Mivel az (EU) 2016/2031 rendelet úgy rendelkezik, hogy a növények, növényi termékek és egyéb anyagok Unióból való kiviteléhez vagy újrakiviteléhez kapcsolódó elektronikus növényegészségügyi bizonyítványokat kötelezően a hatósági ellenőrzések információkezelési rendszerén keresztül vagy azzal végzett elektronikus adatcsere révén kell biztosítani, e rendeletben elő kell írni, hogy az ilyen bizonyítványoknak az említett rendelettel összhangban történő kiállítására vonatkozó szabályokat bele kell foglalni az (EU) 2019/1715 végrehajtási rendeletbe.

                     (19)

                     Az uniós szabályok végrehajtásának megerősítése érdekében az (EU) 2019/1715 végrehajtási rendelet előírja, hogy a TRACES hálózat kapcsolattartó pontjainak a TRACES megfelelő működéséhez szükséges egyes referenciaadatok jegyzékeit a TRACES rendszerben kezelniük kell és naprakészen kell tartaniuk. A jegyzékek magukban foglalják a 852/2004/EK európai parlamenti és tanácsi rendelettel (9) összhangban engedélyezett élelmiszeripari létesítményeket, valamint az 1069/2009/EK európai parlamenti és tanácsi rendeletnek (10) megfelelően engedélyezett vagy nyilvántartásba vett, állati melléktermékeket és belőlük származó termékeket kezelő létesítményeket, üzemeket és üzemeltetőket.

                     (20)

                     Ugyanebből a célból e rendeletnek ki kell terjesztenie a referenciaadatok említett jegyzékeit, hogy azok magukba foglalják az (EU) 2016/429 rendeletben említett nyilvántartásba vett és engedélyezett létesítményeket és felelős személyeket, valamint az (EU) 2016/2031 rendelet alapján nyilvántartásba vett bizonyos vállalkozókat, amennyiben azok határokon átnyúló tevékenységekben vesznek részt.

                     (21)

                     Az élő állatok szállítására vonatkozó tagállami kockázatelemzések elkészítésének támogatása érdekében a referenciaadatok jegyzékeinek tartalmazniuk kell az 1255/97/EK tanácsi rendelet (11) alapján jóváhagyott ellenőrző állomásokat, valamint a 2005/1/EK tanácsi rendelet (12) értelmében engedéllyel rendelkező szállítmányozókat, képesített járművezetőket és kísérőket, valamint jóváhagyott szállítóeszközöket.

                     (22)

                     Mivel az (EU) 2016/429 rendelet 2021. április 21-től alkalmazandó, az ADIS-ra, az ADIS és a TRACES közötti szükséges kapcsolatokra, valamint a referenciaadatok jegyzékeinek az (EU) 2016/429 rendelet szerinti nyilvántartásba vett és engedélyezett létesítményekre és felelős személyekre való kiterjesztésére vonatkozó módosításokat is 2021. április 21-től kell alkalmazni.

                     (23)

                     Figyelembe véve, hogy a TRACES megfelelő működéséhez mennyire fontosak a referenciaadatok, az 1255/97/EK, az 1/2005/EK és az (EU) 2016/2031 rendeletből származó referenciaadat-jegyzékek kiterjesztését is 2021. április 21-től kell alkalmazni.

                     (24)

                     Tekintettel arra, hogy az észlelési értesítésekkel kapcsolatban tovább kell fejleszteni az iRASFF és a TRACES rendszert, az (EU) 2019/1715 végrehajtási rendelet 3. fejezete 3. szakaszának módosításai tekintetében az alkalmazás kezdőnapját 2021. december 1-jéig el kell halasztani.

                     (25)

                     A 97/152/EK bizottsági határozat (13) melléklete meghatározza, mely adatokat kell rögzíteni a TRACES rendszerben a harmadik országokból származó állat- vagy állatitermék-szállítmányokra vonatkozóan. Az említett határozat a 92/438/EGK tanácsi határozat (14) 12. cikkén alapul, amelyet az (EU) 2017/625 rendelet 146. cikkének (1) bekezdése 2019. december 14-i hatállyal hatályon kívül helyezett. A 97/152/EK határozat mellékletében szereplő információk jelenleg az (EU) 2019/1715 végrehajtási rendelet II. melléklete 2. részének A. és B. szakaszában szerepelnek a KEBO-A, illetve a KEBO-P tekintetében. Az egyértelműség és a következetesség érdekében a 97/152/EK határozatot ezért hatályon kívül kell helyezni.

                     (26)

                     Az (EU) 2018/1725 európai parlamenti és tanácsi rendelet (15) 42. cikkének (1) bekezdésével összhangban a Bizottság egyeztetett az európai adatvédelmi biztossal, aki 2021. január 14-én véleményt nyilvánított.

                     (27)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Módosítások
            Az (EU) 2019/1715 végrehajtási rendelet a következőképpen módosul:

                        1.

                        az 1. fejezetben a 2. cikk a következőképpen módosul:

                                    a)

                                    a 8. pontot el kell hagyni;

                                    b)

                                    a 9. pont helyébe a következő szöveg lép:

                                                „9.

                                                »RASFF-hálózat«: a 178/2002/EK rendelet 50. cikke által létrehozott hálózatként működő sürgősségi riasztási rendszer az e cikk 15–20. pontjában említett értesítések céljára;”

                                    c)

                                    a 11. pont helyébe a következő szöveg lép:

                                                „11.

                                                »csalás elleni hálózat«: a Bizottságból, az Europolból és a tagállamok által az (EU) 2017/625 rendelet 103. cikkének (1) bekezdésével összhangban a 21. pontban meghatározott, csalásról szóló értesítésekkel kapcsolatos információcsere megkönnyítése céljából kijelölt összekötő szervekből álló hálózat;”

                                    d)

                                    a 12. pont helyébe a következő szöveg lép:

                                                „12.

                                                »riasztási és együttműködési hálózat«: a RASFF-hálózatból, az igazgatási segítségnyújtási és együttműködési hálózatból és a csalás elleni hálózatból álló hálózat;”

                                    e)

                                    a 14. pont helyébe a következő szöveg lép:

                                                „14.

                                                »meg nem felelésről szóló értesítés«: az iRASFF-rendszeren belüli értesítés az (EU) 2017/625 rendelet 1. cikkének (2) bekezdésében hivatkozott szabályoknak való olyan meg nem felelésről, amely nem jelent kockázatot a 178/2002/EK rendelet 50. cikke és a 183/2005/EK rendelet 29. cikke értelmében;”

                                    f)

                                    a 20. pont helyébe a következő szöveg lép:

                                                „20.

                                                »határátkelőhelyen történt visszafordításról szóló értesítés«: az iRASFF-rendszeren belüli értesítés az élelmiszerek, élelmiszerrel érintkező anyagok vagy takarmányok valamely tételének, szállítótartályának vagy szállítmányának a 178/2002/EK rendelet 50. cikke (3) bekezdése első albekezdése c) pontjában és a 183/2005/EK rendelet 29. cikkében említettek szerinti kockázat miatti visszafordításáról;”

                                    g)

                                    a 21. pont helyébe a következő szöveg lép:

                                                „21.

                                                »csalásról szóló értesítés«: az iRASFF-rendszeren belüli olyan, meg nem felelésről szóló értesítés, amely vállalkozások vagy magánszemélyek által a vásárlók megtévesztése és jogtalan előny szerzése céljából gyaníthatóan szándékosan elkövetett és az (EU) 2017/625 rendelet 1. cikkének (2) bekezdésében említett szabályokat sértő cselekményhez kapcsolódik;”

                                    h)

                                    a 22. pont helyébe a következő szöveg lép:

                                                „22.

                                                »eredeti értesítés«: meg nem felelésről szóló értesítés, riasztás, tájékoztatás, hírek, csalásról szóló értesítés vagy határátkelőhelyen történt visszafordításról szóló értesítés;”

                                    i)

                                    a 33. és a 34. pontot el kell hagyni;

                        2.

                        a 2. fejezetben a 6. cikk (2) bekezdése a következőképpen módosul:

                                    a)

                                    a b) pont helyébe a következő szöveg lép:

                                                „b)

                                                EUROPHYT és TRACES, lehetővé téve az EUROPHYT kitörési értesítésekkel kapcsolatos adatcserét;”

                                    b)

                                    a c) pont helyébe a következő szöveg lép:

                                                „c)

                                                iRASFF és TRACES, lehetővé téve a vállalkozóknak az (EU) 2017/625 rendelet 1. cikke (2) bekezdésében említett szabályoknak való korábbi megfelelésével kapcsolatos adatcserét;”

                                    c)

                                    a cikk a következő ponttal egészül ki:

                                                „d)

                                                ADIS és TRACES, lehetővé téve az uniós értesítésekkel kapcsolatos adat- és információcserét.”;

                        3.

                        a 3. fejezetben az 1. szakasz a következőképpen módosul:

                                    a)

                                    a 12. cikk helyébe a következő szöveg lép:

                                       „12. cikk
                                       A bizonyos típusú információk cseréjéért felelős összekötő szervek
                                       A tagállamok közlik, hogy az (EU) 2017/625 rendelet 103. cikkének (1) bekezdésével összhangban kijelölt összekötő szervek közül melyek felelnek a csalásról szóló értesítésekkel kapcsolatos információcseréért.”;

                                    b)

                                    a 13. cikk (2) bekezdésének helyébe a következő szöveg lép:

                                       „(2)   A tagállamok csalás elleni hálózatuk kapcsolattartó pontját integrálhatják az egyablakos kapcsolattartó pontjukba.”;

                                    c)

                                    a 21. cikk helyébe a következő szöveg lép:

                                       „21. cikk
                                       Csalásról szóló értesítések

                                          (1)   A csalás elleni hálózat kapcsolattartó pontjai megosztják egymással a csalásról szóló értesítéseket, ideértve legalább a következőket:

                                                      a)

                                                      a 16. cikk (1) bekezdésében előírt összes információ;

                                                      b)

                                                      a feltételezett csalárd gyakorlat leírása;

                                                      c)

                                                      lehetőség szerint az érintett vállalkozók azonosítása;

                                                      d)

                                                      információ arról, hogy van-e folyamatban rendőrségi vagy igazságügyi nyomozás a feltételezett csalárd gyakorlat tekintetében;

                                                      e)

                                                      a bűnüldöző vagy igazságügyi hatóságoktól származó utasításokkal kapcsolatos információk, amint azok rendelkezésre állnak és közzétehetők.

                                          (2)   A csalás elleni hálózat kapcsolattartó pontjai indokolatlan késedelem nélkül közölnek minden, egészségügyi kockázattal kapcsolatos információt a RASFF-hálózat kapcsolattartó pontjaival.

                                          (3)   A Bizottság kapcsolattartó pontja a csalásról szóló értesítések megosztását követően indokolatlan késedelem nélkül ellenőriz minden ilyen értesítést.”;

                                    d)

                                    a 23. cikk (3) bekezdésének helyébe a következő szöveg lép:

                                       „(3)   A Bizottság 8. cikk (2) bekezdése szerinti hozzáférési jogának sérelme nélkül kizárólag a csalás elleni hálózat értesítő, értesített vagy megkeresett tagja rendelkezhet hozzáféréssel a csalásról szóló értesítésekhez.”;

                                    e)

                                    a 24. cikk (2) bekezdésének helyébe a következő szöveg lép:

                                       „(2)   Az (1) bekezdéstől eltérve a meg nem felelésről, a csalásról és a határátkelőhelyen történt visszafordításról szóló értesítések ellenőrzése az említett bekezdés b), c) és e) pontjára terjed ki.”;

                                    f)

                                    a 25. cikk (1) bekezdésének a) pontja helyébe a következő szöveg lép:

                                                „a)

                                                az értesítő kapcsolattartó pontot, hogy vonja vissza a meg nem felelésről szóló értesítést, a csalásról szóló értesítést vagy a kiegészítő értesítést;”

                                    g)

                                    a 27. cikk (2) bekezdésének helyébe a következő szöveg lép:

                                       „(2)   Amennyiben a meg nem felelésről vagy a csalásról szóló értesítés tárgyát képező termék olyan harmadik országból származik vagy azt olyan harmadik országban forgalmazzák, amely nem rendelkezik hozzáféréssel az iRASFF- vagy a TRACES rendszerhez, a Bizottság tájékoztathatja az adott harmadik országot.”;

                                    h)

                                    a 28. cikk (1) bekezdésének c) pontja helyébe a következő szöveg lép:

                                                „c)

                                                a csalás elleni hálózat kapcsolattartó pontjai e-mailben cserélnek információt a csalásról szóló értesítésekről;”

                        4.

                        a 3. fejezetben a 2. szakasz helyébe a következő szöveg lép:
                        „2. SZAKASZ

                           ADIS

                           29. cikk
                           ADIS-hálózat

                              (1)   Az ADIS-hálózat egyes tagjai kijelölnek legalább egy kapcsolattartó pontot, amely felelős az (EU) 2020/2002 bizottsági végrehajtási rendelet (*1) 3., 4., 6., 7., 8., 11. és 13. cikkével összhangban az uniós szintű bejelentéssel és uniós szintű jelentéstétellel kapcsolatos adatoknak és információknak az ADIS keretében történő benyújtásáért.

                              (2)   Az ADIS-hálózat kapcsolattartó pontjai az ADIS-rendszeren belül kezelik és naprakészen tartják a saját tagállamuk által létrehozott és az (EU) 2020/2002 végrehajtási rendelet IV. mellékletében foglalt bejelentési és jelentéstételi régiók jegyzékét.

                           29a. cikk
                           A személyes adatok tárolásának időtartama
                           A 29. cikk (1) bekezdésében említett uniós szintű bejelentésekből és uniós szintű jelentéstételből származó személyes adatokat az ADIS-rendszer legfeljebb 10 évig tárolja.

                           29b. cikk
                           Az ADIS-rendszerhez kapcsolódó készenléti rendelkezések

                              (1)   Ha az ADIS-rendszer nem áll rendelkezésre, az ADIS-hálózat kapcsolattartó pontjai a 29. cikk (1) bekezdésében említett uniós szintű bejelentésekre és uniós szintű jelentéstételre vonatkozó adatokat és információkat e-mailben vagy a Bizottság honlapján meghatározott más módon nyújtják be.

                              (2)   Amint az ADIS-rendszer ismét elérhetővé válik, az ADIS-hálózat kapcsolattartó pontjai beviszik a rendszerbe az azon kívül benyújtott adatokat és információkat.

                           (*1)  A Bizottság (EU) 2020/2002 végrehajtási rendelete (2020. december 7.) az (EU) 2016/429 európai parlamenti és tanácsi rendelet alkalmazására vonatkozó szabályoknak a jegyzékbe foglalt betegségek uniós szintű bejelentése és a velük kapcsolatos uniós szintű jelentéstétel, az uniós felügyeleti programok és mentesítési programok benyújtásához és a velük kapcsolatos jelentéstételhez és a betegségtől mentes minősítés elismerése iránti kérelemhez kapcsolódó formai követelmények és eljárások, valamint a számítógépes információs rendszer tekintetében történő megállapításáról (HL L 412., 2020.12.8., 1. o.).”;"

                        5.

                        a 3. fejezetben a 3. szakasz a következőképpen módosul:

                                    a)

                                    a 30. cikk helyébe a következő szöveg lép:

                                       „30. cikk
                                       EUROPHYT kitörési hálózat
                                       Az EUROPHYT kitörési hálózat minden egyes tagja kijelöl egy kapcsolattartó pontot, amely felelős az EUROPHYT kitörési értesítéseknek az EUROPHYT-ben történő benyújtásáért.”;

                                    b)

                                    a 31. és a 33. cikket el kell hagyni.

                        6.

                        a 3. fejezetben a 4. szakasz a következőképpen módosul:

                                    a)

                                    a 35. cikk helyébe a következő szöveg lép:

                                       „35. cikk
                                       TRACES hálózat
                                       A 4. cikk (2) bekezdésének sérelme nélkül a TRACES hálózat minden tagja kijelöl egy vagy több kapcsolattartó pontot az (EU) 2017/625 rendelet 132. cikke d) pontjában és 133. cikkében, valamint a TRACES rendszerre hivatkozó más uniós jogszabályokban előírt funkciók tekintetében.”;

                                    b)

                                    a 39. cikk helyébe a következő szöveg lép:

                                       „39. cikk
                                       Az elektronikus bizonyítványok kiállítása és az elektronikus aláírások használata állat- és áruszállítmányok Unióba történő beléptetéséhez

                                          (1)   Az Unióba beléptetett állatok és áruk szállítmányaira vonatkozó elektronikus állategészségügyi bizonyítványok, hatósági bizonyítványok és állategészségügyi/hatósági bizonyítványoknak eleget kell tenniük a következő követelményeknek:

                                                      a)

                                                      azokat a következő rendszerek valamelyikében állítják ki:

                                                                  i.

                                                                  TRACES rendszer;

                                                                  ii.

                                                                  tagállami nemzeti rendszer;

                                                                  iii.

                                                                  valamely harmadik ország vagy nemzetközi szervezet elektronikus tanúsítási rendszere, amely képes adatokat megosztani a TRACES rendszerrel;

                                                                  iv.

                                                                  valamely harmadik ország vagy nemzetközi szervezet elektronikus tanúsítási rendszere, amely képes adatokat megosztani valamelyik tagállam nemzeti rendszerével;

                                                      b)

                                                      azokat meghatalmazott tisztviselő írja alá saját elektronikus aláírásával;

                                                      c)

                                                      viselik a kibocsátó illetékes hatóság fokozott biztonságú vagy minősített elektronikus bélyegzőjét, illetve jogi képviselőjének fokozott biztonságú vagy minősített elektronikus aláírását.

                                          (2)   Amennyiben az (1) bekezdés a) pontjának iii. vagy iv. alpontja szerint kerül sor az elektronikus állategészségügyi bizonyítványok, hatósági bizonyítványok és állategészségügyi/hatósági bizonyítványok kiállítására, nincs szükség a meghatalmazott tisztviselő elektronikus aláírására.

                                          (3)   A Bizottságot előzetesen értesíteni kell az elektronikus állategészségügyi bizonyítványoknak, hatósági bizonyítványoknak és állategészségügyi/hatósági bizonyítványoknak az (1) bekezdés a) pontjának iv. alpontjával összhangban történő kiállításáról.

                                          (4)   Az illetékes hatóság csak akkor ismeri el a növényeknek, növényi termékeknek és egyéb anyagoknak az Unió terültére való behozatalához az (EU) 2016/2031 rendelet VI. fejezetének 1. szakasza értelmében előírt elektronikus növényegészségügyi bizonyítványokat, ha azokat e cikk (1) bekezdése a) pontjának i. vagy iii. alpontjával összhangban állítják ki.”;

                                    c)

                                    a 39. cikket követően a rendelet a következő cikkekkel egészül ki:

                                       „39a. cikk
                                       Az elektronikus bizonyítványok és kereskedelmi okmányok kiállítása, valamint az elektronikus aláírások használata állat- és áruszállítmányok tagállamok közötti mozgatásához
                                       Az állatok, állati eredetű termékek és szaporítóanyagok tagállamok közötti mozgatásához az elektronikus állategészségügyi bizonyítványoknak, hatósági bizonyítványoknak és állategészségügyi/hatósági bizonyítványoknak, valamint a nem emberi fogyasztásra szánt és más tagállamba szállított bizonyos állati melléktermékekre és a belőlük származó termékekre vonatkozó elektronikus kereskedelmi okmányoknak meg kell felelniük az alábbi követelmények mindegyikének:

                                                   a)

                                                   azokat a TRACES rendszerben állítják ki;

                                                   b)

                                                   azokat hatósági állatorvos vagy bizonyítványt kiállító tisztviselő írja alá saját elektronikus aláírásával;

                                                   c)

                                                   viselik a kibocsátó illetékes hatóság fokozott biztonságú vagy minősített elektronikus bélyegzőjét.

                                       39b. cikk
                                       Az elektronikus bizonyítványok kiállítása és az elektronikus aláírások használata növények, növényi termékek és egyéb áruk kiviteléhez és újrakiviteléhez
                                       A növényeknek, növényi termékeknek és egyéb anyagoknak az Unió területéről harmadik országba történő kiviteléhez vagy újrakiviteléhez az elektronikus növényegészségügyi bizonyítványokat a következő rendszerek valamelyikében kell kiállítani:

                                                   a)

                                                   TRACES, feltéve, hogy a bizonyítvány eleget tesz a következő követelmények mindegyikének:

                                                               i.

                                                               azt a bizonyítványt kiállító tisztviselő írja alá saját elektronikus aláírásával;

                                                               ii.

                                                               viseli a kibocsátó illetékes hatóság fokozott biztonságú vagy minősített elektronikus bélyegzőjét;

                                                   b)

                                                   valamely tagállam nemzeti rendszere, feltéve, hogy a bizonyítvány eleget tesz a következő követelmények mindegyikének:

                                                               i.

                                                               azt a bizonyítványt kiállító tisztviselő írja alá saját elektronikus aláírásával;

                                                               ii.

                                                               azt legkésőbb a bizonyítványt kiállító tisztviselő általi elektronikus aláírásakor továbbítják a TRACES rendszerbe, és a továbbításnál a kibocsátó illetékes hatóság fokozott biztonságú vagy minősített elektronikus bélyegzővel látják el.”;

                                    d)

                                    a 41. cikk helyébe a következő szöveg lép:

                                       „41. cikk
                                       Az elektronikus közös egészségügyi beléptetési okmány használata
                                       A vállalkozók, illetve az illetékes hatóságok az elektronikus formátumú közös egészségügyi beléptetési okmányt a következő rendszerek valamelyikének keretében használják:

                                                   a)

                                                   TRACES, feltéve, hogy a közös egészségügyi beléptetési okmány eleget tesz a következő követelmények mindegyikének:

                                                               i.

                                                               azt a szállítmányért felelős vállalkozó ellátta elektronikus aláírásával;

                                                               ii.

                                                               azt a határállomásokon vagy az ellenőrző pontokon a hatósági állatorvos, a hatósági növényegészségügyi tisztviselő vagy a bizonyítványt kiállító tisztviselő ellátta elektronikus aláírásával;

                                                               iii.

                                                               viseli a kibocsátó illetékes hatóság fokozott biztonságú vagy minősített elektronikus bélyegzőjét;

                                                   b)

                                                   valamely tagállam nemzeti rendszere, feltéve, hogy a közös egészségügyi beléptetési okmány eleget tesz a következő követelmények mindegyikének:

                                                               i.

                                                               azt a szállítmányért felelős vállalkozó ellátta elektronikus aláírásával;

                                                               ii.

                                                               azt a határállomásokon vagy az ellenőrző pontokon a hatósági állatorvos, a hatósági növényegészségügyi tisztviselő vagy a bizonyítványt kiállító tisztviselő ellátta elektronikus aláírásával;

                                                               iii.

                                                               azt legkésőbb a szállítmányra vonatkozó, a hatósági ellenőrzéseken alapuló határozat meghozatalakor továbbították a TRACES rendszerbe, és a továbbításnál a kibocsátó illetékes hatóság fokozott biztonságú vagy minősített elektronikus bélyegzővel látta el.”;

                                    e)

                                    a 42. cikkben a (3) bekezdést el kell hagyni.

                                    f)

                                    a 45. cikk helyébe a következő szöveg lép:

                                       „45. cikk
                                       Referenciaadatok jegyzékei

                                          (1)   A TRACES hálózat minden egyes kapcsolattartó pontja a TRACES rendszerben kezeli és naprakészen tartja a következők jegyzékeit:

                                                      a)

                                                      a saját tagállama illetékes hatósága által a 852/2004/EK rendelet 6. cikkének (3) bekezdésével összhangban engedélyezett élelmiszeripari létesítmények;

                                                      b)

                                                      a saját tagállama illetékes hatósága által az 1069/2009/EK rendelet 47. cikkével összhangban engedélyezett, illetve nyilvántartásba vett, állati melléktermékeket és belőlük származó termékeket kezelő létesítmények, üzemek és üzemeltetők;

                                                      c)

                                                      a saját tagállama illetékes hatósága által az 1255/97/EK tanácsi rendelet (*2) 3. cikkével összhangban jóváhagyott ellenőrző állomások;

                                                      d)

                                                      az olyan nagy távolságokon való szállítást végző szállítmányozók, amelyek részére az illetékes hatóság a 2005/1/EK tanácsi rendelet (*3) 11. cikkének (1) bekezdése alapján engedélyt állított ki;

                                                      e)

                                                      az engedélyezett létesítményeknek az (EU) 2016/429 rendelet 101. cikke (1) bekezdése első albekezdésének b) pontjában említett nyilvántartásában szereplő létesítmények, amennyiben tartott szárazföldi állatokat és szaporítóanyagokat mozgatnak egy másik tagállamba, vagy tartott szárazföldi állatokat és szaporítóanyagokat fogadnak harmadik országból;

                                                      f)

                                                      az (EU) 2016/429 rendelet 185. cikke (1) bekezdésének b) és c) pontjában említett engedélyezett akvakultúrás létesítmények és engedélyezett, járványvédelmi intézkedést végrehajtó akvakultúrás élelmiszeripari létesítmények nyilvántartásában szereplő létesítmények, amennyiben tenyésztett víziállatokat mozgatnak egy másik tagállamba, vagy tenyésztett víziállatokat fogadnak harmadik országból;

                                                      g)

                                                      a nyilvántartásba vett létesítményeknek és felelős személyeknek az (EU) 2016/429 rendelet 101. cikke (1) bekezdése első albekezdésének a) pontjában említett nyilvántartásában szereplő létesítmények és felelős személyek, amennyiben tartott szárazföldi állatokat és szaporítóanyagokat mozgatnak egy másik tagállamba, vagy tartott szárazföldi állatokat és szaporítóanyagokat fogadnak harmadik országból;

                                                      h)

                                                      az (EU) 2016/429 rendelet 185. cikke (1) bekezdésének a) pontjában említett nyilvántartott akvakultúrás létesítmények nyilvántartásában szereplő létesítmények, amennyiben tenyésztett víziállatokat mozgatnak egy másik tagállamba, vagy tenyésztett víziállatokat fogadnak harmadik országból;

                                                      i)

                                                      azok a szállítást végző szállítmányozók, amelyek részére az illetékes hatóság a 2005/1/EK rendelet 10. cikkének (1) bekezdése alapján engedélyt állított ki;

                                                      j)

                                                      a háziló-féléket vagy házi szarvasmarha-, juh-, kecske- vagy sertésféléket vagy baromfit szállító közúti járművek járművezetői és kísérői, akik számára az illetékes hatóság a 2005/1/EK rendelet 17. cikkének (2) bekezdése alapján képesítési bizonyítványt állított ki;

                                                      k)

                                                      nagy távolságokon való szállításra használt közúti szállítóeszközök és állatszállító hajók, amelyekre az illetékes hatóság a 2005/1/EK rendelet 18. cikkének (1) bekezdése, illetve 19. cikkének (1) bekezdése értelmében jóváhagyási igazolást adott ki;

                                                      l)

                                                      az (EU) 2016/2031 rendelet 65. cikke (1) bekezdése első albekezdésének a) pontjában említett azon vállalkozók nyilvántartásába felvett vállalkozók, akik olyan növényeket, növényi termékeket vagy egyéb anyagokat hoznak be az Unió területére, amelyek esetében növényegészségügyi bizonyítvány szükséges;

                                                      m)

                                                      az (EU) 2016/2031 rendelet 60. cikke értelmében az Unió területére harmadik országokból behozott növényeket, növényi termékeket és egyéb árukat érintő tevékenységek végzésére kijelölt karanténállomások és elszigetelt létesítmények.

                                          (2)   Az (1) bekezdésben említett kapcsolattartó pontok beviszik a TRACES rendszerbe az ugyanezen bekezdésben említett összes jegyzékkel kapcsolatos információt az e jegyzékek formátumára vonatkozó, a Bizottság által megadott technikai előírások alkalmazásával.

                                          (3)   A Bizottság segítséget nyújt a tagállamoknak abban, hogy az (1) bekezdés a)–f) pontjában említett jegyzékeket a nyilvánosság számára a Bizottság internetes oldalán vagy a TRACES rendszeren keresztül elérhetővé tegyék.

                                       (*2)  A Tanács 1255/97/EK rendelete (1997. június 25.) az ellenőrző állomásokra vonatkozó közösségi kritériumokról, valamint a 91/628/EGK irányelv mellékletében említett útvonalterv módosításáról (HL L 174., 1997.7.2., 1. o.)."

                                       (*3)  A Tanács 2005/1/EK rendelete (2004. december 22.) az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelet módosításáról (HL L 3., 2005.1.5., 1. o.).”"

            2. cikk
            Hatályon kívül helyezés
            A 97/152/EK határozat hatályát veszti.

            3. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            2021. április 21-től kell alkalmazni, kivéve az 1. cikk (5) bekezdését, amelyet 2021. december 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. március 29-én.

                  a Bizottság részéről

                  az elnök

               Ursula VON DER LEYEN

            (1)  HL L 31., 2002.2.1., 1. o.

            (2)  HL L 84., 2016.3.31., 1. o.

            (3)  HL L 317., 2016.11.23., 4. o.

            (4)  HL L 95., 2017.4.7., 1. o.

            (5)  A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) (HL L 261., 2019.10.14., 37. o.).

            (6)  A Bizottság (EU) 2020/2002 végrehajtási rendelete (2020. december 7.) az (EU) 2016/429 európai parlamenti és tanácsi rendelet alkalmazására vonatkozó szabályoknak a jegyzékbe foglalt betegségek uniós szintű bejelentése és a velük kapcsolatos uniós szintű jelentéstétel, az uniós felügyeleti programok és mentesítési programok benyújtásához és a velük kapcsolatos jelentéstételhez és a betegségtől mentes minősítés elismerése iránti kérelemhez kapcsolódó formai követelmények és eljárások, valamint a számítógépes információs rendszer tekintetében történő megállapításáról (HL L 412., 2020.12.8., 1. o.).

            (7)  Az Európai Parlament és a Tanács 910/2014/EU rendelete (2014. július 23.) a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról, valamint az 1999/93/EK irányelv hatályon kívül helyezéséről (HL L 257., 2014.8.28., 73. o.).

            (8)  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).

            (9)  Az Európai Parlament és a Tanács 852/2004/EK rendelete (2004. április 29.) az élelmiszer-higiéniáról (HL L 139., 2004.4.30., 1. o.).

            (10)  Az Európai Parlament és a Tanács 1069/2009/EK rendelete (2009. október 21.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (HL L 300., 2009.11.14., 1. o.).

            (11)  A Tanács 1255/97/EK rendelete (1997. június 25.) az ellenőrző állomásokra vonatkozó közösségi kritériumokról, valamint a 91/628/EGK irányelv mellékletében említett útvonalterv módosításáról (HL L 174., 1997.7.2., 1. o.).

            (12)  A Tanács 2005/1/EK rendelete (2004. december 22.) az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelet módosításáról (HL L 3., 2005.1.5., 1. o.).

            (13)  A Bizottság 97/152/EK határozata (1997. február 10.) a harmadik országokból származó, visszaküldött állatszállítmányok, illetve állatitermék-szállítmányok számítógépes adatállományában rögzítendő adatokról (HL L 59., 1997.2.28., 50. o.).

            (14)  A Tanács 92/438/EGK határozata (1992. július 13.) az állategészségügyi behozatali eljárások számítógépesítéséről (Shift program), és a 90/675/EGK, 91/496/EGK, 91/628/EGK irányelv, illetve a 90/424/EGK határozat módosításáról, továbbá a 88/192/EGK határozat hatályon kívül helyezéséről (HL L 243., 1992.8.25., 27. o.).

            (15)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).


title: A Bizottság (EU) 2021/548 végrehajtási rendelete (2021. március 29.) a Kínai Népköztársaságból származó optikai kábelek behozatalának nyilvántartásbavételi kötelezettségéről

text:
                  2021.3.30.

                  HU

                  Az Európai Unió Hivatalos Lapja

                  L 109/71

         A BIZOTTSÁG (EU) 2021/548 VÉGREHAJTÁSI RENDELETE
         (2021. március 29.)
         a Kínai Népköztársaságból származó optikai kábelek behozatalának nyilvántartásbavételi kötelezettségéről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 14. cikke (5) bekezdésére,
         a tagállamok tájékoztatását követően,
         mivel:

                     (1)

                     Az Európai Bizottság (a továbbiakban: Bizottság) 2020. szeptember 24-én egy az Európai Unió Hivatalos Lapjában (2) közzétett értesítéssel (a továbbiakban: az eljárás megindításáról szóló értesítés) bejelentette a Kínai Népköztársaságból (a továbbiakban: Kína) származó optikai kábelek behozatalára vonatkozó dömpingellenes eljárás megindítását egy panaszt követően, amelyet az Europacable (a továbbiakban: panaszos) nyújtott be az optikai kábelek teljes uniós gyártásának több mint 25 %-át képviselő gyártók nevében.

               1.   A NYILVÁNTARTÁSBAVÉTELI KÖTELEZETTSÉG TÁRGYÁT KÉPEZŐ TERMÉK

                     (2)

                     A nyilvántartásba veendő termék: Kínából származó, önállóan beburkolt egymódusú optikai szálból vagy szálakból álló kábel védőburkolattal, az elektromos vezetéket tartalmazó is (a továbbiakban: érintett termék). A vizsgált termék nem tartalmazza: i. azokat a kábeleket, amelyekben minden optikai szál egyedileg el van látva egyik vagy mindkét végén üzemképes csatlakozóval; és ii. a tenger alatti használatra szánt kábeleket. A tenger alatti használatra szánt kábelek olyan, optikai szálakból álló, réz- vagy alumíniumvezetéket is tartalmazó, műanyag szigetelésű kábelek, amelyekben a szálak fémmodul(ok)ban helyezkednek el.

                     (3)

                     Az érintett termék jelenleg az ex 8544 70 00 KN-kód (8544700010 TARIC-kód) alá van besorolva. A megadott KN- és TARIC-kódok csak tájékoztató jellegűek.

               2.   KÉRELEM

                     (4)

                     2020. december 17-én a panaszos az alaprendelet 14. cikkének (5) bekezdése alapján nyilvántartásba vétel iránti kérelmet nyújtott be. A panaszos annak érdekében kérte az érintett termék behozatalának nyilvántartásbavételi kötelezettségét, hogy ezt követően az intézkedések – az alaprendeletben meghatározott összes feltétel teljesülése esetén – a nyilvántartásba vétel napjától azonnal alkalmazhatók legyenek az érintett behozatalra.

               3.   A NYILVÁNTARTÁSBA VÉTEL INDOKOLÁSA

                     (5)

                     A panaszos szerint a nyilvántartásba vétel indokolt volt, mert teljesültek az alaprendelet 10. cikkének (4) bekezdésében foglalt feltételek. A panaszos elsősorban azzal érvelt, hogy az érintett termék Unióba történő dömpingelt behozatala az eljárás megindítását követően növekedett, ami jelentős kárt okoz az uniós gazdasági ágazatnak, és aláássa az esetleges végleges vámok javító hatását.

                     (6)

                     A Bizottság az alaprendelet 10. cikkének (4) bekezdése tükrében megvizsgálta a kérelmet. A Bizottság ellenőrizte, hogy az importőröknek tudomásuk volt-e vagy tudniuk kellett volna-e a dömpingről, annak mértékéről és a vélt vagy megállapított kárról. Emellett azt is megvizsgálta, hogy a behozatal jelentős mértékben tovább növekedett-e, ami – figyelembe véve az időzítést, a behozatal mennyiségét és az egyéb körülményeket – várhatóan komolyan rontotta volna az alkalmazandó végleges dömpingellenes vám javító hatását.

               3.1.   Az importőrök tudomása a dömpingről, annak mértékéről, valamint a vélt kárról

                     (7)

                     A Bizottságnak elegendő bizonyíték áll rendelkezésére arra vonatkozóan, hogy az érintett termék Kínából érkező behozatala dömpingelt formában történik. A panaszos bizonyítékokkal szolgált a dömpingről, amely az alaprendelet 2. cikke (6a) bekezdésének a) pontjával összhangban megállapított, torzulásoktól mentes árakat vagy referenciaértékeket tükröző előállítási és értékesítési költségek alapján képzett rendes érték és az érintett termék Unióba irányuló exportja során alkalmazott (gyártelepi szinten megállapított) exportár összehasonlításán alapul. Ez alapján a panaszban kiszámított 123 %-os dömpingkülönbözet jelentős.

                     (8)

                     Ezek az információk az eljárás megindításáról szóló értesítésben is szerepeltek, ezért a Bizottság úgy véli, hogy az importőröknek tudomásuk volt vagy tudniuk kellett volna a dömpingről.

                     (9)

                     Az Europacable által benyújtott nyilvántartásba vételi kérelemre válaszul a Kínai Gép- és Elektronikus Termék Export-import Kereskedelmi Kamara (China Chamber of Commerce for Import and Export of Machinery and Electronic Products, CCCME) azt állította, hogy a nyilvántartásba vétel jogi követelményei nem teljesültek, mivel a nyilvántartásba vétel iránti kérelem az importőrnek a dömpingről való tudomását nem a behozatal további jelentős növekedésének követelményével együtt vette figyelembe. A fél szerint nem felelhet meg a jogi követelményeknek a behozatal azon növekedése, amelyet nem a lehetséges intézkedések ismerete okoz.

                     (10)

                     Ezzel az állítással kapcsolatban a Bizottság úgy véli, hogy ezt a két követelményt külön kell vizsgálni. Állításait a CCCME valójában egy olyan megállapítással (3) támasztja alá, amelyet a Bíróság a 10. cikk (4) bekezdése d) pontjának, nem pedig a 10. cikk (4) bekezdése c) pontjának értelmezése során tett, amely különálló (és halmozódó) követelmény (4). A CCCME csak részben vette át a megállapításokat, és kiragadta őket a szövegkörnyezetükből. A teljes bekezdés egyszerű átolvasása is egyértelművé teszi, hogy a „tudatosság” értelmezése szempontjából a megállapítás nem releváns. Valójában a Bíróság megállapításai ebben az esetben a Bizottság álláspontját támasztják alá, amikor kijelenti, hogy az importőrök a vizsgálat megindításáról szóló értesítés közzétételéből szereztek tudomást arról a lehetőségről, hogy utólagosan visszamenőleges hatállyal vámokat vethetnek ki. Ez arra utal, hogy az importőröknek is tudomásuk volt (vagy tudniuk kellett volna) a dömpingről.

                     (11)

                     Ami az importőrök dömpingről való tudomását illeti, a Bizottság úgy véli, hogy a vizsgálat megindításával és az összes szükséges információnak az érdekelt felek rendelkezésére bocsátásával az importőröknek tudniuk kellett a dömpingről. Az eljárás megindításáról szóló értesítés megjelent az Európai Unió Hivatalos Lapjában, és hozzáférhető valamennyi érdekelt fél, köztük az importőrök számára is. Továbbá az importőrök – mint a vizsgálatban érdekelt felek – a panasz nem bizalmas változatához is hozzáférnek. A Bizottság ezért úgy ítélte meg, hogy az importőröknek abban az időpontban tudomásuk volt vagy tudniuk kellett volna az állítólagos dömpingről és mértékéről, valamint az állítólagos kárról.

                     (12)

                     Ami a behozatal növekedését illeti, a (19) és a (20) preambulumbekezdésben szereplő elemzés azt mutatja, hogy a vizsgálat megindítását követően valóban jelentősen megnőtt behozatal, továbbá a megrendelés és a szállítás között szükséges idő miatt ez a tendencia nem azonnal, hanem a vizsgálat megindításától számított egy hónapon túl vált nyilvánvalóvá. Ez azt jelzi, hogy az alábbiakban bemutatott további növekedést az importőrök tudatos döntései okozták, amelyeket a vizsgálat meglétére és az érintett termékre kivetett vámok lehetőségére tekintettel hoztak meg.

                     (13)

                     Ennek alapján a Bizottság arra a következtetésre jutott, hogy az első feltétel teljesül.

               3.2.   A behozatal jelentős mértékű további növekedése

                     (14)

                     A behozatal nyilvántartásba vétele iránti kérelmében a panaszos azt állította, hogy a behozatal jelentős mértékben tovább növekedett. E célból a panaszos a kínai vámstatisztikát használta, amely szerint a kínai optikaikábel-gyártók 2020 januárjától októberéig 9,5 %-kal többet exportáltak az Unióba (5) a 8544.70.00 kínai termékkód alá tartozó termékből, mint 2019 azonos időszakában.

                     (15)

                     A CCCME vitatta a panaszos által bemutatott adatokat, azt állítva, hogy a kínai exportstatisztika nem megbízható, és az Eurostat adatai nem mutatták a behozatal növekedését.

                     (16)

                     Saját értékelését a Bizottság a felügyeleti adatbázisban rendelkezésre álló teljes körű és naprakész adatok alapján végezte el, figyelmen kívül hagyva a kínai exportstatisztikát.

                     (17)

                     A Bizottság összehasonlította a vizsgálat megindítását követő első teljes hónap (2020. október) és a rendelkezésre álló utolsó teljes hónap (2021. január) közötti behozatal szintjét az előző év azonos időszakában (2019. október – 2020. január) a behozatal megfelelő mennyiségével.

                     (18)

                     A vizsgálat megindítása előtt az érintett terméknek nem volt külön TARIC-kódja. A Bizottság ezért kiszámította a (8544700010 TARIC-kód alá besorolt) érintett termék 2020. október és 2021. január közötti behozatalának arányát (32,85 %). Ez az arány összhangban volt a panaszban szereplővel, a Bizottság ezért megfelelőnek ítélte a 2019. október és 2020. január közötti időszakra is. Ez konzervatív megközelítésnek tekinthető, mivel a 8544 70 00 KN-kód alá tartozó többi termék nem képezi vizsgálat tárgyát, és a Bizottság nem talált olyan okot, amely e behozatal növekedésére utalna. A Kínából érkező behozatal a következőképpen alakult:

                                 Az eljárás megindítását követő időszak

                                 EU-27 import (kg – teljes KN-kód)

                                 EU-27 import (kg – érintett termék)

                                 Az eljárás megindítását megelőző időszak

                                 EU-27 import (kg – teljes KN-kód)

                                 EU-27 import (kg – az érintett termékre vonatkozó becslés)

                                 növekedés (%) (az eljárás megindítása előtt és után)

                                    2020. október

                                 2 302 136

                                 744 914

                                    2019. október

                                 2 482 783

                                 815 622

                                 –8,7 %

                                    2020. november

                                 2 035 304

                                 527 452

                                    2019. november

                                 1 871 467

                                 614 798

                                 –14,2 %

                                    2020. december

                                 2 519 501

                                 745 918

                                    2019. december

                                 1 421 222

                                 466 888

                                 59,8 %

                                    2021. január

                                 3 615 579

                                 1 422 058

                                    2020. január

                                 2 439 294

                                 801 336

                                 77,5 %

                                    Összesen

                                 10 472 519

                                 3 440 342

                                 8 214 766

                                 2 698 645

                                 27,5 %

                                 Forrás: uniós vámfelügyeleti adatok

                     (19)

                     A Bizottság összehasonlította továbbá a vizsgálati időszak (2019. július – 2020. június) havi átlagos behozatalát az eljárás megindítását követő négy hónap (2020. október – 2021. január) havi átlagos behozatalával. Amint az alábbi táblázat is részletezi, az összehasonlítás 15,05 %-os növekedést mutat.

                                 Teljes KN-kód

                                 Érintett termék

                                 Az eljárás megindítását követő növekedés

                                 Havi átlag az eljárás megindítása után

                                 Havi átlag (2019. július – 2020. június)

                                 Havi átlag az eljárás megindítása után

                                 Havi átlag (2019. július – 2020. június)

                                 2 618 130

                                 2 275 551

                                 860 086

                                 747 544

                                 15,05 %

                                 Forrás: uniós vámfelügyeleti adatok

                     (20)

                     A Bizottság összevetette a fenti információkat más rendelkezésre álló információforrásokkal, többek között a mintavételi űrlapokkal és az exportáló gyártók kérdőívre adott válaszaival, valamint az Eurostat adataival, ami arra utalt, hogy az uniós vámfelügyeleti adatbázisból származó fenti behozatali volumenek alul lehetnek becsülve. A Bizottság meg fogja vizsgálni ezeknek az eltéréseknek okát, például a különböző mértékegységek közötti átváltási arányt is. A Bizottság úgy ítélte meg, hogy ez a pont nem vonja kétségbe azt a tényt, hogy a fent látható behozatali volumenek ezen elemzés szempontjából megbízhatónak tekinthetők. Ezenkívül a behozatali mennyiségek esetleges alulbecslésének korrekciója csak az ebben a rendeletben levont következtetések megerősítését eredményezheti.

                     (21)

                     A Bizottság ezért megállapította, hogy a vizsgálat megindítását követő hónapokban tapasztalt 27,5 %-os átlagos növekedés – az alaprendelet 10. cikkének (4) bekezdése értelmében – a behozatal jelentős növekedését jelentette. Hasonlóképpen, a vizsgálat megindítását követő négy hónap havi átlaga és a vizsgálati időszak alatti import havi átlaga alapján számított 15,05 %-os növekedés szintén jelentősnek minősül.

                     (22)

                     Ennek alapján a Bizottság arra a következtetésre jutott, hogy a nyilvántartásba vétel második feltétele is teljesül.

               3.3.   A vám javító hatásának romlása

                     (23)

                     A Bizottságnak elegendő bizonyíték áll rendelkezésére arra vonatkozóan, hogy a tovább csökkenő áron érkező kínai behozatal folytatódó növekedése további kárt okozna.

                     (24)

                     A (13) és (18) preambulumbekezdésben megállapítottak szerint kellően bizonyított az érintett termék behozatalának jelentős mértékű növekedése. Ez valószínűleg súlyosan aláássa az alkalmazandó vámok javító hatását. Észszerűen feltételezhető ugyanis, hogy az érintett termék behozatalának piaci részesedése tovább növekedhet az ideiglenes intézkedések bevezetését megelőzően, mivel – ha születnek ilyen intézkedések – azok bevezetése akár 2021. május második feléig is kitolódhat.

                     (25)

                     Az uniós piac igencsak vonzó a kínai exportáló gyártóknak, mivel ez egy olyan nagy optikaikábel-piac, ahol nem alkalmaznak piacvédelmi intézkedéseket, ellentétben más piacokkal, például az Egyesült Államokkal (ahol 25 % a vám (6)). Ez annál is inkább így van, hiszen a termék gyártására jelentős többletkapacitás van Kínában: a panaszosok által rendelkezésre bocsátott speciális piaci információk alapján ez az egész uniós piac több mint kétszeresét teszi ki. Az időzítés szintén kritikus, hiszen az érintett termék tekintetében 2021 januárjában indult egy jelentős közbeszerzési eljárás egy többéves árubeszerzésre irányuló szerződésre vonatkozóan, amely a franciaországi fogyasztás jelentős hányadát teszi ki.

                     (26)

                     Figyelembe véve továbbá, hogy az uniós gazdasági ágazatban magasak az állandó költségek, egyértelmű, hogy a piaci részesedés és a termelés visszaesése a nyereségesség csökkenését is magával fogja vonni az eljárás megindítása és az intézkedések esetleges bevezetése közötti időszakban.

                     (27)

                     Ráadásul a 2020. október – 2021 januári időszakban az érintett termék árai amúgy is alacsonyak. A Surveillance 2 adatbázis szerint a 8544 70 00 KN-kód alá tartozó kínai behozatal kilogrammonkénti átlagértéke 2020. októberétől 2021. januárjáig körülbelül 24 %-kal volt alacsonyabb, mint 2019 októberétől 2020 januárjáig. Ez az érintett termék átlagárait jelzi, mivel az érintett termék behozatalának aránya mindkét időszakban összehasonlítható (a 2020. októbertől 2021. januárig tartó időszak uniós vámfelügyeleti adatai szerint az érintett termék körülbelül 33 %-át teszi ki a 8544 70 00 KN-kód alá tartozó teljes behozatalnak, ami megegyezik a panaszban állított aránnyal). A fentiek megerősítik a kínai exportáló gyártók panaszban ismertetett árképzési gyakorlatát.

                     (28)

                     Az eljárás megindítását követően (különösen decemberben és januárban) megfigyelt további jelentős importnövekedés – amelyet a kínai kapacitásfelesleg táplál, az uniós piac vonzereje pedig erősít – valószínűleg súlyosan aláássa az intézkedések javító hatásait, nem utolsósorban a rövid ideig tartó koncentrált hatás, egyes közbeszerzési eljárások kritikus időzítése és az alacsony árak miatt. Az ügy dossziéja nem tartalmaz olyan egyéb körülményekre vonatkozó információt, amelyek ezt az értékelést cáfolnák.

                     (29)

                     A Bizottság ezért arra a következtetésre jutott, hogy a behozatal nyilvántartásba vételének harmadik feltétele szintén teljesül.

               3.4.   Következtetés

                     (30)

                     A Bizottság megállapította, hogy elegendő bizonyíték áll rendelkezésre a vizsgált termék behozatalára vonatkozó nyilvántartásbavételi kötelezettségnek az alaprendelet 14. cikkének (5) bekezdésével összhangban történő bevezetéséhez.

               4.   ELJÁRÁS

                     (31)

                     A Bizottság felkéri az érdekelt feleket, hogy ismertessék írásban és támasszák alá bizonyítékokkal álláspontjukat. A Bizottság meghallgatást szervezhet az érdekelt feleknek, amennyiben azok írásbeli kérelmükben bemutatják, hogy meghallgatásukat különleges okok indokolják.

               5.   NYILVÁNTARTÁSBA VÉTEL

                     (32)

                     Annak érdekében, hogy amennyiben a vizsgálat ténymegállapításai alapján dömpingellenes vámok kerülnek kivetésre, ezek a vámok a szükséges feltételek teljesülése esetén – az irányadó rendelkezésekkel összhangban – visszaható hatállyal is kivethetők legyenek a nyilvántartásba vett behozatalokra, az alaprendelet 14. cikkének (5) bekezdése alapján az érintett termék behozatalát nyilvántartásba kell venni.

                     (33)

                     A jövőbeni kötelezettségek a dömpingellenes vizsgálat ténymegállapításain fognak alapulni.

                     (34)

                     A dömpingellenes vizsgálat megindítását kérő panasz becslései szerint az érintett termék esetében az átlagos dömpingkülönbözet 123 %, a kár megszüntetéséhez szükséges átlagos szint pedig 43 %. Ennek alapján a lehetséges jövőbeli kötelezettség a kár megszüntetésének panaszban állított szintjére, nevezetesen az érintett termék CIF-alapon meghatározott importértékének legfeljebb 43 %-ára becsülhető.

                     (35)

                     Figyelembe véve a különböző mértékegységekben megadott mennyiségek összehasonlításának nehézségeit, amint az a fenti (20) preambulumbekezdésben is szerepel, a Bizottság helyénvalónak tartja, hogy ellenőrzési célból a birtokában legyenek a behozatali adatok (köztük a kábelek kilométerben kifejezett hosszára vonatkozó információk). A vámhatóságok ezért utasítást kapnak ezen adatok begyűjtésére.

               6.   A SZEMÉLYES ADATOK KEZELÉSE

                     (36)

                     A Bizottság az e vizsgálat során gyűjtött valamennyi személyes adatot az (EU) 2018/1725 európai parlamenti és tanácsi rendeletnek (7) megfelelően kezeli,

               ELFOGADTA EZT A RENDELETET:

            1. cikk

               (1)   Az (EU) 2016/1036 rendelet 14. cikkének (5) bekezdése alapján a vámhatóságok utasítást kapnak, hogy tegyék meg a megfelelő lépéseket a Kínai Népköztársaságból származó, jelenleg az ex 8544 70 00 KN-kód (8544700010 TARIC-kód) alá tartozó, önállóan beburkolt egymódusú optikai szálból vagy szálakból álló, védőburkolattal ellátott, elektromos vezetéket tartalmazó vagy nem tartalmazó kábel nyilvántartásba vétele érdekében. A vizsgált termék nem tartalmazza:

                           i.

                           azokat a kábeleket, amelyekben minden optikai szál egyedileg el van látva egyik vagy mindkét végén üzemképes csatlakozóval; és

                           ii.

                           a tenger alatti használatra szánt kábeleket. A tenger alatti használatra szánt kábelek olyan, optikai szálakból álló, réz- vagy alumíniumvezetéket is tartalmazó, műanyag szigetelésű kábelek, amelyekben a szálak fémmodul(ok)ban helyezkednek el.

               (2)   A nyilvántartásba vétel e rendelet hatálybalépése után kilenc hónappal megszűnik.

               (3)   A Bizottság felkéri az érdekelt feleket, hogy az e rendelet kihirdetésétől számított 21 napon belül ismertessék írásban álláspontjukat, állításaikat támasszák alá bizonyítékokkal, vagy kérelmezzék meghallgatásukat.

            2. cikk
            A vámáru-nyilatkozatban fel kell tüntetni az 1. cikk (1) bekezdésében meghatározott termék hosszát kilométerben, feltéve, hogy ez a jelzés összeegyeztethető a 2658/87/EGK tanácsi rendelet I. mellékletével (8).

            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. március 29-én.

                  a Bizottság részéről

                  az elnök

               Ursula VON DER LEYEN

            (1)  HL L 176., 2016.6.30., 21. o.

            (2)  HL C 316., 2020.9.24., 10. o.

            (3)  A Törvényszék (második tanács) 2019. május 8-i ítélete, Stemcor London Ltd és Samac Steel Supplies Ltd kontra Európai Bizottság, T-749/16, 74. pont.

            (4)  Ugyanott, 46. pont.

            (5)  Ezek az adatok az EU-27-be irányuló exportra vonatkoznak.

            (6)  Lásd: https://hts.usitc.gov/view/China%20Tariffs?release=2020HTSARev16

            (7)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

            (8)  A vám- és a statisztikai nómenklatúráról, valamint a Közös Vámtarifáról szóló, 1987. júlilus 23-i 2658/87/EGK tanácsi rendelet I. melléklete (Kombinált Nómenklatúra)(HL L 256., 1987.9.7., 1. o.).


title: A Bizottság (EU) 2021/549 végrehajtási rendelete (2021. március 29.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 319. alkalommal történő módosításáról

text:
                  2021.3.30.

                  HU

                  Az Európai Unió Hivatalos Lapja

                  L 109/77

         A BIZOTTSÁG (EU) 2021/549 VÉGREHAJTÁSI RENDELETE
         (2021. március 29.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 319. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
         mivel:

                     (1)

                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.

                     (2)

                     2021. március 23-án az Egyesült Nemzetek Biztonsági Tanácsának szankcióbizottsága úgy határozott, hogy nyolc bejegyzést módosít az azon személyekre, csoportokra és szervezetekre vonatkozó jegyzékében, amelyekre vonatkozóan a pénzeszközök és gazdasági erőforrások befagyasztását alkalmazni kell.

                     (3)

                     A 881/2002/EK rendelet I. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 881/2002/EK rendelet I. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. március 29-én.

                  a Bizottság részéről,

                  az elnök nevében,

                  főigazgató

                  a Pénzügyi Stabilitás, a Pénzügyi Szolgáltatások és a Tőkepiaci Unió Főigazgatósága

            (1)  HL L 139., 2002.5.29., 9. o.

            MELLÉKLET
            A 881/2002/EK rendelet I. mellékletének „Természetes személyek” részében az alábbi bejegyzéseknél megadott azonosító adatok a következőképpen módosulnak:

                        1.

                           A „Khalifa Muhammad Turki Al-Subaiy (más néven: a) Khalifa Mohd Turki Alsubaie; b) Khalifa Mohd Turki al-Subaie; c) Khalifa Al-Subayi; d) Khalifa Turki bin Muhammad bin al-Suaiy; e) Abu Mohammed al-Qatari; f) Katrina). Születési ideje: 1965.1.1. Születési helye: Doha, Katar. Állampolgársága: katari. Útlevélszáma: 00685868 (2006.2.5-én Dohában kibocsátott, 2011.2.4-én lejárt útlevél). Személyazonosító igazolvány száma: 26563400140 (Katar). Címe: Doha, Katar. Egyéb információ: anyja neve Hamdah Ahmad Haidoos. A 2a. cikk (4) bekezdésének b) pontjában meghatározott megjelölés időpontja: 2008.10.10.”

                        bejegyzés helyébe a következő bejegyzés lép:
                        „Khalifa Muhammad Turki Al-Subaiy (eredeti írásmód: خليفة محمد تركي السبيعي) (azonosításra alkalmas névváltozat: a) Khalifa Mohd Turki Alsubaie; b) Khalifa Mohd Turki al-Subaie; c) Khalifa Al-Subayi; d) Khalifa Turki bin Muhammad bin al-Suaiy; azonosításra csak részben alkalmas névváltozat: a) Abu Mohammed al-Qatari; b) Katrina). Születési ideje: 1965.1.1. Születési helye: Doha, Katar. Állampolgársága: katari. Útlevélszáma: a) 1353275 (2022.6.12-én érvényét vesztő katari útlevélszám); b) 00685868 (2006.2.5-én Dohában kibocsátott, 2011.2.4-én érvényét vesztett katari útlevélszám). Nemzeti személyazonosító száma: 26563400140 (katari személyazonosító szám). Címe: Al-Waab, Katar. Egyéb információ: anyja neve Hamdah Ahmad Haidoos. A 7d. cikk (2) bekezdésének i) pontjában meghatározott megjelölés időpontja: 2008.10.10.”

                        2.

                           A „Hamid Hamad Hamid al-'Ali. Születési ideje: 1960. november 17. Születési helye: a) Kuvait; b) Katar. Állampolgársága: kuvaiti. Útlevélszáma: a) 001714467 (kuvaiti útlevél); b) 101505554 (kuvaiti útlevél). A 2a. cikk (4) bekezdésének b) pontjában meghatározott megjelölés időpontja: 2014.8.15.”

                        bejegyzés helyébe a következő bejegyzés lép:
                        „Hamid Hamad Hamid al-'Ali. Születési ideje: 1960.11.17. Születési helye: Kuvait. Állampolgársága: kuvaiti. Útlevélszáma: a) 001714467 (kuvaiti útlevélszám); b) 101505554 (kuvaiti útlevélszám). A 7d. cikk (2) bekezdésének i) pontjában meghatározott megjelölés időpontja: 2014.8.15.”

                        3.

                           Az „Abd Al-Rahman Bin 'Umayr Al-Nu'Aymi (más néven a) Abd al-Rahman bin 'Amir al-Na'imi; b) 'Abd al-Rahman al-Nu'aimi; c) 'Abd al-Rahman bin 'Amir al-Nu'imi; d) 'Abd al-Rahman bin 'Amir al-Nu'aymi; e) 'Abdallah Muhammad al-Nu'aymi; f) 'Abd al-Rahman al-Nua'ymi; g) A. Rahman al-Naimi; h) Abdelrahman Imer al Jaber al Naimeh; i) A. Rahman Omair J Alnaimi; j) Abdulrahman Omair al Neaimi). Születési ideje: 1954. Születési helye: Doha, Katar. Állampolgársága: katari. Útlevélszáma: 00868774 (2014.4.27-én érvényét vesztett katari útlevél). Nemzeti személyazonosító száma: 25463401784 (2019.12.6-án érvényét vesztő katari személyazonosító igazolvány). A 7d. cikk (2) bekezdésének i) pontjában meghatározott megjelölés időpontja: 2014.9.23.”

                        bejegyzés helyébe a következő bejegyzés lép:
                        „’Abd Al-Rahman Bin 'Umayr Al-Nu'Aymi (azonosításra alkalmas névváltozat: a) Abd al-Rahman bin 'Amir al-Na'imi; b) 'Abd al-Rahman al-Nu'aimi; c) 'Abd al-Rahman bin 'Amir al-Nu'imi; d) 'Abd al-Rahman bin 'Amir al-Nu'aymi; e) 'Abdallah Muhammad al-Nu'aymi; f) 'Abd al-Rahman al-Nua'ymi; g) A. Rahman al-Naimi; h) Abdelrahman Imer al Jaber al Naimeh; i) A. Rahman Omair J Alnaimi; j) Abdulrahman Omair al Neaimi). Születési ideje: 1954. Születési helye: Doha, Katar. Állampolgársága: katari. Útlevélszáma: a) 01461558 (2024.1.20-án érvényét vesztő katari útlevélszám); b) 00868774 (2014.4.27-én érvényét vesztett katari útlevélszám). Nemzeti személyazonosító száma: a) 25463400086 (katari személyazonosító szám); b) 25463401784 (2019.12.6-án érvényét vesztett katari személyazonosító szám). Címe: Al-Waab, Katar. A 7d. cikk (2) bekezdésének i) pontjában meghatározott megjelölés időpontja: 2014.9.23.”

                        4.

                           Az „Ashraf Muhammad Yusuf 'Uthman 'Abd Al-Salam ( más néven a) Ashraf Muhammad Yusif 'Uthman 'Abd-al-Salam; b) Ashraf Muhammad Yusuf 'Abd-al-Salam; c) Ashraf Muhammad Yusif 'Abd al-Salam; d) Khattab; e) Ibn al-Khattab). Születési ideje: 1984. Születési helye: Irak. Állampolgársága: jordán. Útlevélszáma: a) K048787 (jordán útlevél); b) 486298 (jordán útlevél). Nemzeti személyazonosító száma: 28440000526 (katari nemzeti személyazonosító igazolvány). Címe: Szíriai Arab Köztársaság (2014. decemberi tartózkodási helye). A 2a. cikk (4) bekezdésének b) pontjában meghatározott megjelölés időpontja: 2015.1.23.”

                        bejegyzés helyébe a következő bejegyzés lép:
                        „Ashraf Muhammad Yusuf 'Uthman 'Abd Al-Salam (eredeti írásmód: اشرف محمد يوسف عثمان عبد السلام) (azonosításra alkalmas névváltozat: a) Ashraf Muhammad Yusif 'Uthman 'Abd-al-Salam; b) Ashraf Muhammad Yusuf 'Abd-al-Salam; c) Ashraf Muhammad Yusif 'Abd al-Salam; azonosításra csak részben alkalmas névváltozat: a) Khattab; b) Ibn al-Khattab). Születési ideje: 1984. Születési helye: Irak. Állampolgársága: jordán. Útlevélszáma: a) K048787 (jordániai útlevélszám); b) 486298 (jordániai útlevélszám). Címe: Szíriai Arab Köztársaság (2014. decemberi tartózkodási helye). A 7d. cikk (2) bekezdésének i) pontjában meghatározott megjelölés időpontja: 2015.1.23.”

                        5.

                           Az „Ibrahim 'Isa Hajji Muhammad Al-Bakr ( más néven a) Ibrahim 'Issa Haji Muhammad al-Bakar; b) Ibrahim 'Isa Haji al-Bakr; c) Ibrahim Issa Hijji Mohd Albaker; d) Ibrahim Issa Hijji Muhammad al-Baker; e) Ibrahim 'Issa al-Bakar; f) Ibrahim al-Bakr; g) Abu-Khalil). Születési ideje: 1977.7.12. Születési helye: Katar. Állampolgársága: katari. Útlevélszáma: 01016646 (katari útlevél). A 2a. cikk (4) bekezdésének b) pontjában meghatározott megjelölés időpontja: 2015.1.23.”

                        bejegyzés helyébe a következő bejegyzés lép:
                        „Ibrahim 'Isa Hajji Muhammad Al-Bakr (eredeti írásmód: ابراهیم عیسی حاجي محمد البکر) (azonosításra alkalmas névváltozat: a) Ibrahim 'Issa Haji Muhammad al-Bakar; b) Ibrahim 'Isa Haji al-Bakr; c) Ibrahim Issa Hijji Mohd Albaker; d) Ibrahim Issa Hijji Muhammad al-Baker; e) Ibrahim 'Issa al-Bakar; f) Ibrahim al-Bakr; azonosításra csak részben alkalmas névváltozat: Abu-Khalil). Születési ideje: 1977.7.12. Születési helye: Katar. Állampolgársága: katari. Útlevélszáma: 01016646 (2017.1.11-én érvényét vesztett katari útlevél). Nemzeti személyazonosító száma: 27763401255 (katari személyazonosító szám). A 7d. cikk (2) bekezdésének i) pontjában meghatározott megjelölés időpontja: 2015.1.23.”

                        6.

                           Az „'Abd Al-Malik Muhammad Yusuf 'Uthman 'Abd Al-Salam ( más néven a) 'Abd al-Malik Muhammad Yusif 'Abd-al-Salam; b) 'Umar al-Qatari; c) 'Umar al-Tayyar). Születési ideje: 1989.7.13. Állampolgársága: jordán. Útlevélszáma: K475336 (2009.8.31-én kiállított jordán útlevél, amely 2014.8.30-án lejárt). Nemzeti személyazonosító száma: 28940000602 (katari nemzeti személyazonosító igazolvány). A 2a. cikk (4) bekezdésének b) pontjában meghatározott megjelölés időpontja: 2015.1.23.”

                        bejegyzés helyébe a következő bejegyzés lép:
                        „’Abd Al-Malik Muhammad Yusuf 'Uthman 'Abd Al-Salam (eredeti írásmód: عبدالملك محمد يوسف عثمان عبد السلام) (azonosításra alkalmas névváltozat: a) 'Abd al-Malik Muhammad Yusif 'Abd-al-Salam; azonosításra csak részben alkalmas névváltozat: a) 'Umar al-Qatari; b) 'Umar al-Tayyar). Születési ideje: 1989.7.13. Állampolgársága: jordán. Útlevélszáma: K475336 (2009.8.31-én kibocsátott, 2014.8.30-án érvényét vesztett jordán útlevélszám). A 7d. cikk (2) bekezdésének i) pontjában meghatározott megjelölés időpontja: 2015.1.23.”

                        7.

                           Az „‘Abd Al-Latif Bin Abdallah Salih Muhammad Al-Kawari (más néven a) Abd-al-Latif Abdallah Salih al-Kawari; b) Abd-al-Latif Abdallah Salih al-Kuwari; c) Abd-al-Latif Abdallah al-Kawwari; d) Abd-al-Latif Abdallah al-Kawari; e) Abu Ali al-Kawari). Születési ideje: 1973.9.28. Állampolgársága: katari. Útlevélszáma: a) 01020802 (katari útlevélszám); b) 00754833 (2007.5.20-án kiállított katari útlevélszám); c) 00490327 (2001.7.28-án kiállított katari útlevélszám). Nemzeti személyazonosító száma: 27363400684 (katari személyazonosító igazolvány szám). Címe: Al-Laqtah, Katar. A 2a. cikk (4) bekezdésének b) pontjában meghatározott megjelölés időpontja: 2015.9.21.”

                        bejegyzés helyébe a következő bejegyzés lép:
                        „Abd Al-Latif Bin Abdallah Salih Muhammad Al-Kawari (eredeti írásmód: عبداللطیف بن عبدلله صالح محمد الكواري) (azonosításra alkalmas névváltozat: a) Abd-al-Latif Abdallah Salih al-Kawari; b) Abd-al-Latif Abdallah Salih al-Kuwari; c) Abd-al-Latif Abdallah al-Kawwari; d) Abd-al-Latif Abdallah al-Kawari, e) Abu Ali al-Kawari). Születési ideje: 1973.9.28. Állampolgársága: katari. Útlevélszáma: a) 01020802 (katari útlevélszám); b) 00754833 (2007.5.20-án kibocsátott katari útlevélszám); c) 00490327 (2001.7.28.-án kibocsátott katari útlevélszám); d) 01538029 (2025.3.14-én érvényét vesztő katari útlevélszám). Nemzeti személyazonosító száma: 27363400684 (katari személyazonosító szám). Címe: Al Kharaitiyat, Katar. A 7d. cikk (2) bekezdésének i) pontjában meghatározott megjelölés időpontja: 2015.9.21.”

                        8.

                           A „Sa'd Bin Sa'd Muhammad Shariyan Al-Ka'bi (más néven a) Sa'd bin Sa'd Muhammad Shiryan al-Ka'bi; b) Sa'd Sa'd Muhammad Shiryan al-Ka'bi; c) Sa'd al-Sharyan al-Ka'bi; d) Abu Haza'; e) Abu Hazza'; f) Umar al-Afghani; g) Abu Sa'd; h) Abu Suad. Születési ideje: 1972.2.15. Állampolgársága: katari. Útlevélszáma: 00966737 (katari útlevélszám). A 2a. cikk (4) bekezdésének b) pontjában meghatározott megjelölés időpontja: 2015.9.21.”

                        bejegyzés helyébe a következő bejegyzés lép:
                        „Sa'd Bin Sa'd Muhammad Shariyan Al-Ka'bi (eredeti írásmód: سعد بن سعد محمد شریان الكعبي) (azonosításra alkalmas névváltozat: a) Sa'd bin Sa'd Muhammad Shiryan al-Ka'bi; b) Sa'd Sa'd Muhammad Shiryan al-Ka'bi; c) Sa'd al-Sharyan al-Ka'bi; azonosításra csak részben alkalmas névváltozat: a) Abu Haza'; b) Abu Hazza'; c) Umar al-Afghani; d) Abu Sa'd; e) Abu Suad). Születési ideje: 1972.2.15. Állampolgársága: katari. Útlevélszáma: 00966737 (2016.2.16-án érvényét vesztett katari útlevélszám). Nemzeti személyazonosító száma: 27263401275 (katari személyazonosító szám). Címe: Umm Salal, Katar. A 7d. cikk (2) bekezdésének i) pontjában meghatározott megjelölés időpontja: 2015.9.21.”


title: A Bizottság (EU) 2021/550 végrehajtási rendelete (2021. március 26.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Radicchio Rosso di Treviso” [OFJ])

text:
                  2021.3.31.

                  HU

                  Az Európai Unió Hivatalos Lapja

                  L 111/1

         A BIZOTTSÁG (EU) 2021/550 VÉGREHAJTÁSI RENDELETE
         (2021. március 26.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Radicchio Rosso di Treviso” [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely a 784/2008/EK bizottsági rendelettel (2) módosított 1263/96/EK bizottsági rendelet (3) alapján bejegyzett „Radicchio Rosso di Treviso” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (4) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Radicchio Rosso di Treviso” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. március 26-án.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 784/2008/EK rendelete (2008. augusztus 5.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítások jóváhagyásáról (Radicchio Rosso di Treviso (OFJ))(HL L 209., 2008.8.6., 7. o.).

            (3)  A Bizottság 1263/96/EK rendelete (1996. július 1.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének kiegészítéséről (HL L 163., 1996.7.2., 19. o.).

            (4)  HL C 418., 2020.12.3., 9. o.